Jos sinulla on käytössäsi sekä pankki- että luotto-ominaisuuden sisältävä kortti, voit itse valita kummalta puolelta tankkaus veloitetaan.
Jos haluat maksun veloittuvan pankkitililtäsi, syötä ABC-mobiilitankkauksen tietoihin korttisi debit-numero. Debit-numero on kortin taustapuolelta, vasemmasta alakulmasta löytyvä numerosarja. Ensimmäiset 16 numeroa toimivat korttinumerona ja kolme viimeistä CVV2/CVC2 turvalukuna.
Jos haluat maksun veloittuvan luotolta, syötä tietoihin korttisi credit-numero. Numerosarja on kortin etupuolella näkyvät 16 numeroa. Turvakoodi löytyy kortin takaa allekirjoituksen vierestä.
Jos haluat jälkikäteen muuttaa kummalta puolelta tankkaus veloitetaan, sinun täytyy ensin poistaa kortti ja lisätä kortti uudestaan. Credit/debit-valinta tehdään silloin, kun maksukortin tiedot lisätään mobiilitankkaukseen.
S-Business-kortin tapahtumat veloitetaan S-Business Oy:n lähettämällä laskulla.